送茶頭幷化士  其一二
作者：釋慧空
朝代：宋

paragraphs: 佛子平居觀世間，皆謂圓融無雜壞。
使其應入如所觀，與奪交馳還窒閡。
我嘗行乞今示汝，要得圓成先擊碎。
一毛不立等剎塵，八面俱來無向背。
如探有無於懷中，如問可不於自己。
有無可不非外來，是中欲誰爲慍喜。
佛子當持此法門，入此界中而示現。
丹山紅鑪爲汝開，歲晚歸來金百鍊。